Rosa Maria Sardà

**Rosa Maria Sardà Tàmaro**, nada en  Barcelona o 30 de xullo de 1941 e finada en Barcelona o 11 de xuño de 2020, foi unha actriz, humorista, presentadora e directora teatral catalá. Comezou como actriz cómica, rexistro que nos últimos anos combinou co de intérprete dramática en castelán e en catalán.

## Traxectoria 
Rosa Maria pertencía a unha familia de persoas do espectáculo: estivo casada co tamén actor Josep Maria Mainat, membro do trío cómico La Trinca, e era a irmá máis vella do xornalista Xavier Sardà. Tiña tres irmáns máis novos, un deles, faleceu por causa da sida nos anos 1980. Tivo un fillo actor, Pol Mainat, co que coincidiu en *Abuela de verano*.

De formación autodidacta, empezou a facer teatro de afeccionados no barrio de Horta. En 1962 pasou ao teatro profesional, á compañía de Dora Santacreu e Carlos Lucena, coa obra *Cena de matrimonios*, de Alfonso Paso e, desta mesma compañía, pasou á de Alejandro Ulloa e, posteriormente, tamén á de Pau Garsaball, coa obra *En Baldiri de la Costa*.

Con posterioridad, deu o salto no campo televisivo (en 1975, protagoniza *Una vella, coneguda olor*, baseada na obra de Josep Maria Benet, e 1979 presenta o programa *Festa amb Rosa Maria Sardà*) e o cinematográfico (con *El vicario de Olot*, de Ventura Pons).

Salientou no cinema nos últimos anos da década de 1980, época na que participou en filmes como *Moros y cristianos* (1987), de Luis García Berlanga, e fixo o seu debut como directora de teatro con *Ai carai!* (1989), comedia do dramaturgo Josep Maria Benet.

Na década de 1990 traballou con Fernando Colomo en *El efecto mariposa*, con Ventura Pons en *Carécies* e *Amic/Amat*, con Francesc Betriu en *La duquesa roja* e con Fernando Trueba en *La niña de tus ojos*, sendo candidata ao Premio Goya á mellor interpretación feminina secundaria, premio que gañaría dúas veces por *¿Por qué lo llaman amor cuando quieren decir sexo?*, de Manuel Gómez Pereira, e *Sin vergüenza*, de Joaquín Oristrell.

Ademais, ten sido mestra de cerimonias dos Premios Goya en tres ocasións, en 1993, 1998 e 2001 e reapareceu como presentadora ao final da Gala de 2009 e 2010.

Nos últimos anos a súa carreira ten estado máis ligada ao teatro, onde salientan varios papeis como o da doutora Vivan Bearing en *Wit* (2004), de Margaret Edson e n'*A casa de Bernarda Alba* (2009), de Federico García Lorca, interpretando o papel de Poncia xunto a Núria Espert.

Con todo, seguiu participando en filmes tan recoñecidos como *Todo sobre mi madre* (1999) de Pedro Almodóvar, *Te doy mis ojos* (2003) de Icíar Bollaín e *Ocho apellidos catalanes* (2015) de Emilio Martínez-Lázaro.

## Filmografía 
### Cinema 
* *El vicario de Olot* (1980)
* *La ràdio folla* (1986) 
* *Moros y cristianos* (1987)
* *Un submarí a les tovalles* (1990)
* *Rateta, rateta* (1990)
* *Ho sap, el ministre?* (1991)
* *¿Por qué lo llaman amor cuando quieren decir sexo?* (1992)
* *La fiebre del oro* (1993)
* *El cianuro... ¿solo o con leche?* (1993)
* *Escenas de una orgía en Formentera* (1994)
* *Enciende mi pasión* (1994)
* ''L'enfonsament del Titanic* (1994)
* *Alegre ma non troppo* (1994)
* *Suspiros de España y Portugal* (1995)
* *Pareja de tres* (1995)
* *El efecto mariposa* (1995)
* *La duquesa roja* (1996)
* *Actrius* (1996)
* *Siempre hay un camino a la derecha* (1997)
* *Grandes ocasiones* (1997)
* *Carícies* (1997) 
* *Airbag* (1997)
* *Mátame mucho* (1998)
* *La niña de tus ojos* (1998)
* *Amic/Amat* (1998)
* *Todo sobre mi madre* (1999)
* *Anita no pierde el tren* (2000)
* *Torrente 2, misión en Marbella* (2001)
* *Sin vergüenza* (2002)
* *El viaje de Carol* (2002)
* *El embrujo de Shanghai* (2002)
* *Dos tipos duros* (2002)
* *Deseo* (2002)
* *A mi madre le gustan las mujeres* (2002)
* *Te doy mis ojos* (2003)
* *Vete de mí* (2006)
* *Chuecatown* (2007)
* *Barcelona (un mapa)* (2007)
* *Rivales* (2008)
* *La vida empieza hoy* (2010)
* *Maktub* (2011)
* *Any de Gràcia* (2012)
* *Rey gitano* (2015)
* *Ocho apellidos catalanes* (2015)

### Teatro 
Lista incompleta
* *Duet per a violí* (1982)
* *Yo me bajo en la próxima, ¿y usted?* (1982)
* *Madre Coraje y sus hijos* (1986)
* *Wit* (2004-2006)
* *Tres dramolette* (2007)
* *A casa de Bernarda Alba* (2009)
* *Sagarra dit per Rosa M. Sardà* (2011-2012)
* *Dubte* (2012)

### Televisión 
* *El coleccionista de ruidos*, do espazo *Novela* (1969)
* *La mujer del cementerio*, do espazo *Escritores en televisión* (1971)
* *La segunda receta*, do espazo *Sospecha* (1973)
* *El castillo de Merret*, do espazo *Ficciones* (1973)
* *La nariz*, do espazo *Ficciones* (1973)
* *El castillo de Rackrent*, do espazo *Ficciones* (1974)
* *Dinero del purgatorio*, do espazo *Original* (1975)
* *La esfinge furiosa*, do espazo *Teatro estudio* (1978)
* *La dama de las camelias*, do espazo *Estudio 1* (1978)
* *Prohibido suicidarse en primavera*, do espazo *Estudio 1* (1981)
* *La noche de los cien pájaros*, do espazo *Estudio 1* (1981)
* *Ahí te quiero ver* (1984)
* *Olé tus vídeos* (1991)
* *Villa Rosaura* (1994)
* *Las amargas lágrimas de Petra von Kant*, do espazo *Estudio 1* (2001)
* *Una pareja abierta*, do espazo *Estudio 1* (2002)
* *Majoria absoluta* (2004)
* *Abuela de verano* (2005)
* *Dues dones divines* (2011)

## Premios e candidaturas 
;Premios Goya

;Premios Fotogramas de Prata

;Premios da Unión de Actores

;Medallas do Círculo de Escritores Cinematográficos

;Premios da Academia da Televisión de España 

;Premios TP de Ouro 

;Premios Butaca

;Premios Max

;Premios do Cinema Europeo 

;Festival do Cinema de España de Tolosa

;Outros premios e candidaturas
* Gañadora do Premio Memorial Margarida Xirgu (1979-1980), por *Rosa i Maria* e *El balcó*.
* Gañadora do Premio de Cinematografía da Generalitat de Cataluña (1993), por *La fiebre del oro*. 
* Polo seu papel en *Anita no pierde el tren*, Sardà gañou os premios a seguir:
** Premio do Festival Internacional de Cine de Comedia de Peñíscola (2001).
** Premio do Festival de Cine Hispano de Miami (2001).
** Premio do Festival Internacional de Cine de Mar del Prata de 2001: Mención Especial.
* Candidata aos Premios Zapping (2005), por *Abuela de verano*.
* Candidata aos Premios Valle Inclán de Teatro (2009), por *A casa de Bernarda Alba''.

;Premios pola súa traxectoria
* Premio Creu de Sant Jordi (1994), da Generalitat de Cataluña.
* Premio de Honra (2007), do Festival de Cinema en Valencià.
* Premio do Zinegoak do País Vasco (2007).
* Premio San Pancracio (2007), do Festival Solidario de Cine Español de Cáceres.
* Premio Málaga (2009), do Festival de Cine Español de Málaga.
* Medalla de Ouro ao Mérito nas Belas Artes (2009).
* Medalla de Ouro da Academia das Artes e as Ciencias Cinematográficas de España (2010).
* Premio Actúa (2012), da Fundación AISGE.

## Notas